האלה ח'ורי-בשאראת

האלה ח'ורי-בשאראת (נולדה ב-31 במרץ 1970) היא משפטנית, חוקרת בינלאומית בתחום משפט בינלאומי פומבי ופלילי, צדק מעברי וזכויות אדם. יו"רית עדאלה לשעבר וחברת הנהלת עדאלה כיום (2020) והמנהלת האקדמית של בית הספר למשפטים ב, קמפוס חיפה, חברת סגל פנים ומרצה ב. בעבר שימשה כסגנית דקאן בית הספר למשפטים במרכז האקדמי כרמל.

ח'ורי-בשאראת הייתה המרצה הערביה הראשונה במשפטים בישראל.

ביוגרפיה
האלה ח'ורי-בשאראת נולדה בעכו למשפחה ערבית, יוונית-אורתודוקסית.

אביה, ד"ר אוסאמה ח'ורי, יליד 1935 (ירושלים), מומחה ברפואה פנימית, מראשוני הבוגרים הערבים של בית הספר לרפואה בהדסה עין כרם .
אמה, אולגה ח'ורי, ילידת 1935 (ירושלים), מורה לאנגלית, בוגרת האוניברסיטה העברית באנגלית וערבית, והערביה הראשונה בוגרת תואר שני בספרות כללית והשוואתית מהאוניברסיטה העברית. סבה, ג'מיל ח'ורי, היה שופט, מורה לערבית ומשורר.

ח'ורי-בשאראת קיבלה תעודת בגרות בהצטיינות יתרה מבית הספר התיכון האורתודוקסי הערבי בחיפה.

ח'ורי-בשאראת נשואה לנאיל (רופא), להם שני ילדים והם גרים בחיפה.

לימודים וקריירה מקצועית
ח'ורי-בשאראת קיבלה בשנת 1993 תואר ראשון במשפטים מהאוניברסיטה העברית בירושלים. בשנת 1998 סיימה לימודים לתואר שני במשפטים בהצטיינות מהאוניברסיטה העברית בירושלים.

קיבלה תואר דוקטור במשפטים מאוניברסיטת אוקספורד (אנגליה), בשנת 2007. עבודת הדוקטורט שלה הייתה בנושא: "Procedural safeguards in human rights fact-finding commissions"{{הערה|Hala Khoury-Bisharat, Procedural safeguards in human rights fact-finding commissions, באתר אוניברסיטת אוקספורד}}.

בשנת 1994 קיבלה רישיון עריכת דין, לאחר התמחות בבית המשפט המחוזי בירושלים אצל השופטת יפה הכט, ובמשרד עורכי דין ארגוב אבימור, המתמחה ברשלנות רפואית.
עבדה שלוש שנים כעורכת דין במוקד להגנת הפרט.

בשנת 2003 סיימה קורס התמחות במשפט בינלאומי פלילי במרכז הבינלאומי ללימודים מתקדמים במשפט פלילי, סיראקוזה איטליה, השייך לאוניברסיטת פלרמו , איטליה.

כיהנה כמורה מן החוץ למשפט פלילי בינלאומי בפקולטות למשפטים באוניברסיטת תל אביב ובאוניברסיטת חיפה ובבית הספר למשפטים של המכללה למינהל, ראשון לציון, בשנים 2005–2010.

ב-2009 לימדה כמורה מן החוץ למשפט בינלאומי פלילי בבית הספר למשפטים אונו בקריה האקדמית אונו, וב-2010 כמורה מן החוץ למבוא למשפט ישראלי בפקולטה למשפטים, אוניברסיטת תל אביב.
ב-2014 לימדה כמורה מן החוץ למשפט בינלאומי פלילי בבית הספר למשפטים, במכללה האקדמית צפת.

משנת 2009 משמשת כמרצה למשפטים וחברת סגל ב (בשם הקודם: המרכז האקדמי כרמל – חיפה). מלמדת דיני ראיות, סדר דין פלילי, משפט בינלאומי פומבי ופלילי ומבוא לשיטות משפט.

בין השנים 2016–2017 כיהנה כסגנית דיקן בית הספר למשפטים במרכז האקדמי כרמל.

מכהנת כמנהלת האקדמית של בית הספר למשפטים ב, קמפוס חיפה.

משנת 2014 ועד היום (2020) מכהנת כחברת הנהלה במרכז קונקורד לחקר קליטת המשפט הבינלאומי במשפט הישראלי.

עדאלה
עמותת עדאלה היא ארגון זכויות אדם המגדירה את מטרותיה ב"השגת זכויות אישיות וקולקטיביות למיעוט הערבי הפלסטיני בישראל" ובהגנה "על זכויות האדם של הפלסטינים החיים תחת הכיבוש, בהתבסס על המשפט הבינלאומי ההומניטרי והמשפט הבינלאומי לזכויות אדם". ח'ורי-בשאראת חברה בהנהלת עדאלה משנת 2007. בין 2012 ל-2014 כיהנה כיו"ר הנהלת עדאלה (האשה הראשונה שכיהנה כיו"ר עדאלה). מ-2014 ועד 2015 כיהנה כחברת ועדת ביקורת בעדאלה. מ-2016 ועד היום (2020) משמשת כחברת הנהלה בעדאלה.

ח'ורי-בשאראת כיהנה כעורכת של "מחברות עדאלה" בשנת 2005.

חברות באגודות מקצועיות
ח'ורי-בשאראת חברה במספר רב של ארגונים מקצועיים, וביניהם:
 לשכת עורכי הדין, ישראל.
 The International Law Association

מלגות ופרסים
מלגות
 2001 – 2004 : Karim Rida Said Foundation Scholarship, London
 2001 – 2004 : The Old Members Trust Scholarship at University College, Oxford
 2003 : The International Institute of Higher Studies in Criminal Sciences, Siracusa, Italy.
 2014 : מענק מחקר ממרכז מינרווה לזכויות אדם, האוניברסיטה העברית בירושלים. המחקר בנושא "יישום דיני זכויות האדם הבינ"ל במשפט הישראלי".

פרסומים נבחרים
 H. Khoury-Bisharat Israel and the culture of impunity Adalah’s electronic Newsletter, Vol. 37, June 2007.
 H. Khoury-Bisharat Should human rights organizations continue to file petitions to the Israeli Supreme Court concerning the Occupied Palestinian Territory (OPT) Adalah’s Electronic Newsletter, Vol. 45, February 2008.
 H. Khoury-Bisharat International law: a tool in the struggle of Palestinians in Israel  Mada al-Carmel's Electronic Journal Jadal, Issue 13, May 2012.
 H.Khoury-Bisharat, The pursuit of Accountability in the Israeli Palestinian Conflict, Electronic Special Report of the Institute for Palestine Studies, 8.9.2014.
 Hala Khoury-Bisharat' Perspectives from Israel, The Bible and the Palestine-Israel Conflict, pages 165-172, 2014, 
 Hala Khoury-Bisharat, The Unintended Consequences of the Goldstone Commission of Inquiry on Human Rights Organizations in Israel, European Journal of International Law, Volume 30, Issue 3, August 2019, Pages 877–901, https://doi.org/10.1093/ejil/chz044 Published: 11 December 2019
 The Silence of Jesus and Its Significance for the Accused. Tulsa Law Review Volume 55, Number 3, Spring 2020.
 ד"ר האלה ח'ורי-בשאראת, הסגר הימי המתמשך על עזה  ככלי שליטה אפקטיבית, באתר הפקולטה למשפטים באוניברסיטת חיפה
 האלה ח'ורי-בשאראת ואילן סבן, קסם אין ב"עסקת המאה", רק אבק שרפה, באתר העוקץ, 08.03.20
 מאמר דעה בעיתון אל-קודס אל-ערבי מה-30.9.2014, בעניין משמעות הפנייה של הרשות הפלסטינית לבית הדין הפלילי הבינלאומי'''.

קישורים חיצוניים
 
 קורות חיים של האלה ח'ורי-בשאראת, באתר הקריה האקדמית אונו
 האלה ח'ורי-בשאראת, באתר a-list.

 
 ما نستثمره الآن في أولادنا نجده لاحقًا, חיפהנט, 11/18/2016

סרטונים
 
 
 
 
 
 
 
 Jonathan Cook, Israel’s Gaza probe aims to stymie war crimes trials, MiddleEastEye, 13 February 2015

הערות שוליים

סגל הקריה האקדמית אונו: משפטים
בוגרות האוניברסיטה העברית בירושלים: משפטים
בוגרי האוניברסיטה העברית בירושלים: משפטים
בוגרי בית ספר אורתודוקסי ערבי
בעלות תואר דוקטור מאוניברסיטת אוקספורד
בעלי תואר דוקטור מאוניברסיטת אוקספורד
פעילות חברתיות ישראליות
פעילים חברתיים ישראלים
חיפה: אישים
נשות אקדמיה ערביות ישראליות
אנשי אקדמיה ערבים ישראלים
ערביות נוצריות ישראליות
ערבים נוצרים ישראלים
מדענים ישראלים
משפטניות ישראליות
משפטנים ישראלים
בוגרות בית ספר אורתודוקסי ערבי
דירקטוריות ישראליות
דירקטורים ישראלים
ישראליות שנולדו ב-1970
ישראלים שנולדו ב-1970
עכו: אישים